***PREHRAMBENO-TEHNOLOŠKA ŠKOLA***

***Gjure Prejca 2***

***p.p.18***

***10040 ZAGREB-DUBRAVA***

***tel. 01/2992-357, fax. 2995-424***

***E-mail:*** ***ured@ss-prehrambenotehnoloska-zg.skole.hr***

*KLASA: 602-03/21-01/891*

*URBROJ: 251-295-02/1-21-02*

*Zagreb, 17. studenog 2021.*

*IZVOD IZ ZAPISNIKA*

*s 6. sjednice Školskog odbora Prehrambeno-tehnološke škole održane dana 16. studenog 2021. u Prehrambeno-tehnološkoj školi s početkom u 17:30 sati.*

*Na sjednici su prisutni:*

*1. Članovi Školskog odbora:
 - iz reda nastavnika i stručnih suradnika škole: Nina Pilić i Mirna Redovniković
 - ispred skupa zaposlenika: Marija Sukačić-Vendl
 - predstavnica Vijeća roditelja: Martina Vuksan*

*2. Ostali prisutni: Josip Šestak, ravnatelj škole*

*Konstatirano je da postoji kvorum.*

*Za zapisničara se imenuje Marija Sukačić-Vendl.*

*Na početku sjednice predsjednica Školskog odbora Nina Pilić pozdravila je prisutne te predložila sljedeći.*

*D N E V N I R E D*

1. *Verifikacija zapisnika s 5. sjednice Školskog odbora,*
2. *Aktualnosti između dviju sjednica Školskog odbora,*
3. *Davanje prethodne suglasnosti za zasnivanje radnog odnosa po raspisanom natječaju,*
4. *Pitanja i prijedlozi.*

*Dnevni red jednoglasno je prihvaćen.*

*Ad 1.*

*Marija Sukačić-Vendl konstatirala je da se u zapisniku potkrala jezična pogreška u Ad. 3. u tekstu odluke o davanju prethodne suglasnosti te bi trebalo pisati da se daje prethodna suglasnost za zasnivanje radnog odnosa s Antonijom Runje Jelić, a ne kako piše s Antoniom Runje Jelić. Isto tako u tekstu odluke o davanju prethodne suglasnosti za zasnivanje radnog odnosa treba pisati: „sa Šimunom Nejašmićem“, a ne kako piše s Šimunom Nejašmić. Slična jezična pogrešaka je i kod odluke o davanju prethodne suglasnosti s Nikolom Otom, a ne kako piše s Nikolom Oto.*

*Članovi Školskog odbora jednoglasno su verificirali zapisnik s 5. sjednice Školskog odbora.*

*Ad 2.*

*Ravnatelj je izvijestio o aktualnostima u školi od prethodne sjednice.*

*S obzirom da se krenulo s provjeravanjem Covid potvrda pri ulasku u škole, došlo je do određenih problema. Petero zaposlenika škole nije predočilo Covid potvrdu niti negativan antigenski test te im nije dopušten ulazak u školu i obavljanje nastave. Svi ostali zaposlenici uredno su dostavili tražene potvrde te se nastava neometano obavljala. Svih petero zaposlenika koji nisu predočili Covid potvrdu potpisalo je zahtjev za zaštitu osobnih podataka iz područja GDPR-a te su tražili drukčiji i neinvazivni način testiranja kao što je onaj iz uzorka sline a ne brisa nazofarinksa. Tražili su i potpisano jamstvo poslodavca da im se neće oštetiti sluznica nosa zbog opetovanog testiranja. Zahtjevi zaposlenika proslijeđeni su Ministarstvu znanosti i obrazovanja te se očekuje da pravna struka da pravni lijek u ovim slučajevima.*

*Projekt Erasmus+ približio se realizaciji. Odrađene su sve edukacije – iz engleskog jezika, kulturološke i strukovne, kupljene su avionske karte te će prva grupa učenika u pratnji dviju nastavnica otputovati u Španjolsku 29. studenoga 2021. Potpisan je i novi ugovor o produljenju roka za realizaciju projekta te je novi rok do kraja 2022. godine s obzirom da je realizacija projekta više puta bila prolongirana zbog pandemije i time nepovoljnih uvjeta za mobilnost učenika.*

*Ad 3.*

*Školski odbor jednoglasno je donio*

*ODLUKU:*

 *„Sukladno članku 114. Stavak 1. Zakona o odgoju i obrazovanju u osnovnoj i srednjoj školi po provedenom natječaju daje se prethodna suglasnost za zasnivanje radnog odnosa s:*

*Martinom Počekal, magistri inženjerki proizvodnje i prerade mlijeka, zaposlena na poslovima „pomoćnik u nastavi“, na nepuno radno vrijeme, 17 sati tjedno, 3,4 sata dnevno. Radni odnos zasniva se na određeno vrijeme do 25. svibnja 2022. godine. Početak rada 22. studenog 2021. godine.“*

*Ad 4.*

*Ravnatelj je izvijestio da je Grad imenovao jednog člana Školskog odbora iz reda osnivača i to kao predstavnika mjesne zajednice te se još čeka imenovanje dvaju članova čime bi Školski odbor bio kompletiran.*

*6. sjednica Školskog odbora završena je u 18 sati.*

 *Predsjednica Školskog odbora:*

 *\_\_\_\_\_\_\_\_\_\_\_\_\_\_\_\_\_\_\_\_\_\_\_*

 *Nina Pilić, dipl. ing.*